fi fi fi fi fi fi fi es es es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi en fi fi fi es es es fi fi da fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en fi fi fi fi fi
Rakastan luontoa. Kävelen mielelläni merkityillä luontopoluilla tai retkeilyreiteillä ja käyn tutustumassa mielenkiintoisiin luontokohteisiin. Tietoa näistä kaikista voi olla yllättävän vaikea löytää - siksipä päätin kantaa korteni kekoon ja auttaa muita luonnosta kiinnostuneita löytämään näitä Suomen luonnon helmiä. Luontoterveisin: Luontopolkumies Mika
Reitin pituus: 4 km (lähtö Pitkälammintieltä). Reitti lyhyempi lähdettäessä maamiesseurantalon pihalta.
Parkkipaikka: Saarion maamiesseuran talon piha, Kangaskoskentie. Mahdollista pysäköidä myös Pitkälammentien laitaan, jossa reitin luoteiskulman lähtöpaikka. Tämä paikka kartalla.
Tarkoitus oli viettää elokuun viimeinen viikonloppu Satakunnassa, Porin seudulla. Näytti kuitenkin siltä, että Länsi-Suomessa olisi melko epävakaista koko viikonlopun ajan ja niin tein viime tingan muutoksen suunnitelmiin. Päätin viettää noin 24 tunnin luontopolkuloman Tohmajärvellä. Olin tutustunut kunnan luontopolkutarjontaan ja pitänyt sitä aika mielenkiintoisena. Retkikaverikin totesi tykkäävänsä pohjoiskarjalaisista maisemista, joten ajelimme porukalla Tohmajärvelle lauantai-iltapäivänä ja otimme lauantain ohjelmaan kaksi polkua, ensimmäisenä Mikonpolku Saarion kylässä.
Saario sijaitsee kymmenkunta kilometriä Tohmajärven keskustasta koilliseen. Olin printannut reittikartan Saarion kylän nettisivuilta ja sen perusteella suunnittelin kävelyn niin, että aloittaisimme kävelyn reitistön koilliskulmasta, Pitkälammentieltä. (Nettisivujen mukaan kävelyn voisi aloittaa maamiesseurantalon pihalta tai Pitkälammentieltä.) Lähtöpaikka löytyi helposti, mutta emme uskaltaneet ajaa autoa lähtöpaikan levikkeelle, näytti että tieltä olisi melko korkea kynnys. Laitoimme siis auton hieman pidemmälle Pitkälammentien varteen. Lähtöpaikalle oli kuitenkin korkeintaan sata metriä. Kävelimme takaisin Mikonpolku-kyltille.
Pitkälammentien lähtöpaikalla on reittikartta, jonka voi halutessaan kuvata kävelyn avuksi. Olimme siis kartan vasemmassa yläkulmassa. Kulkisimme karttaan merkityn taukopaikan, lähteen ja luolan kautta varsinaiselle ympyräreitille, jonka varrella olisi vielä pari kohdetta - kota ja vanha mänty.
Reitti kulkee hetken tasaisessa maisemassa, purolaaksossa ja kurvaa sitten kohti ensimmäisiä nousuja.
Reitti on merkitty sinisillä maalimerkeillä (kuten polun oikealla puolella olevassa koivussa tässä). Vaikka maalimerkit olivat paikoitellen haalistuneita, niitä oli riittävästi - eikä täällä ollut myöskään liikaa risteyksiä, joissa olisi voinut lähteä väärään suuntaan. Alun nousu sai heti pulssin hieman kohoamaan.
Päästiin ensimmäisen mäen laelle. Karttaan merkitty taukopaikka oli melko pelkistetty. Kartan mukaan tämä mäki on nimeltään Savikko - vielä ei olla Saarionvaaran laella. Taustalla näkyvä kyltti oli melko kulunut. Se kertoo Saarion kylästä, jossa on ollut tiettävästi asutusta jo 1500-luvulta lähtien. Valitettavasti teksti oli paikoin mahdotonta lukea, mutta ilmeisesti Saarionvaara nousee yli 80 metriä korkeammalle kuin läheisten lampien pinnat.
Reitti tekee jyrkän käännöksen vasemmalle (pohjoiseen) ja lähtee laskeutumaan rinnettä alas. Metsätyyppi on mukavaa valoisaa koivikkoa.
Mäen alla voi piipahtaa polun vieressä olevalle lähteelle. Täällä oli selvästi uudempi opastaulu, joka oli hyvässä kunnossa.
Matka jatkuu hieman synkemmässä kuusikossa. Oikealla näkyy jo Saarionvaaran jyrkät rinteet, vasemmalla Vaaranalussuo (tämä maisema blogin pääkuvassa). Lähistöltä kuului koneen ääni. Hieman ennen jyrkkää Saarionvaaran nousua vilkaisin idässä näkyvälle pellolle, kas farmari se leikkuupuimurilla ajaa pellollaan.
Hieman yli kilometri matkaa takana. Nyt alkoi sitten reitin tiukin nousu. Jyrkimpään kohtaan oli rakennettu erinomaisessa kunnossa olevat portaat kaiteineen.
Portaiden reunassa on pieni luola. Opastaulu kertoo mielenkiintoisen tarinan Suomen sodan aikaisesta taistelusta, jonka seurauksena venäläisen kasakan ampunut saariolainen joutui piiloutumaan tähän luolaan. Venäläiset kasakat eivät koskaan löytäneet ampujaa eikä tätä piiloa.
Hikeä nostattavan nousun jälkeen päästään sitten mäen laelle. Tässä alkaa varsinainen ympyräreitti, joka on noin kilometrin mittainen. Kiertosuuntaa ei ole määritelty, mutta kartassa nuolet näyttivät kierroksen vastapäivään. Reitillä oli mukava määrä penkkejä, joihin voi istahtaa tauolle, tässä risteyksessäkin oli yksi sellainen. Ja vielä: punainen reittimerkintä liittynee kartassa mainittuun Jänispolkuun. Löysin netistä vain muutaman tiedon Jänispolusta. Se lienee muutaman kilometrin mittainen reitti, jota on kunnostettu ainakin syksyllä 2020. Yritän kysellä lisätietoa reitistä.
Saarionvaaran huipun luonto on monimuotoista. Vanhoja ja nuoria puita, kaatuneita puita, keloja. Viehättävä metsä, jossa on mukava kävellä.
Korkealta mäeltä laskeudutaan etelärinteelle. Kota on ympyräreitin eteläisimmässä pisteessä. Kota on rakennettu tilalle, joka on ollut Haarasen suvun hallussa 1700-1800-luvuilla. Kuuluisin suvun jäsen on valtiopäivämies Pekka Haaranen.
Kodan vieressä oli penkkejä, joihin istahdimme tauolle. Tauolla voi ihailla sympaattista maalaismaisemaa navettoineen, laitumineen ja sähköaitoineen.
Ympyräreitti jatkuu satakunta metriä itään. Saavutaan risteykseen, jonka lähistöllä näkyy myös karttaan merkitty vanha mänty. Kurvasimme taas pohjoiseen ja nousimme vielä kerran Saarionvaaran huipulle. Nyt on ympyräosuus kävelty.
Paluu luonnollisesti samaa reittiä. Saarionvaaralta alas, lähteen ohi Savikko-nimiselle kalliolle ja sieltä takaisin lähtöpisteeseen. Kävelyä noin neljä kilometriä, siihen kului tänään puolitoista tuntia. Tapasimme reitillä yhden aikuisen, yhden lapsen ja yhden koiran. Mainittakoon vielä hirvikärpästen määrä - poimin niitä iholtani noin 60 kappaletta. En valehtele, yritin pysyä laskuissa ja niin monta niitä todellakin oli.
Reitti oli keskivaativa. Polku on onneksi hyvässä kunnossa, mutta varsinkin Saarionvaaran nousu on kyllä melko jyrkkä ja vaativa. Korkeuseroa lienee melkeinpä 80 metriä.
Mikonpolku tarjosi mukavan määrän vaihtelevaa ja monimuotoista luontoa sekä pari kivaa tutustumiskohdetta matkan varrella. Mukava tunnin tai parin kävely hienolla seudulla.
Sijainti: N=6907786.805, E=679981.928 (ETRS-TM35FIN)
Voit seurata retkitunnelmiani myös Instagramissa: @luontopolkumies ja Facebookissa
Muita Luontopolkumiehen reittejä lähistöllä:
Onko reittiin tullut muutoksia? Jotain korjattavaa, lisättävää, kommentteja? Lähetä postia Luontopolkumiehelle
Tämän blogin suosituimmat tekstit
Päivämäärä: 29.9.2018 Luontopolkumiehen reittinumero: 45 Reitin pituus: 7,5 km Kohokohdat: Meikonjärven rannat, loistavia istuskelupaikkoja melkein koko reitin ajan. Opasteet ja kyltit: Hyvät Parkkipaikka: Korsonlammentie 31. Iso parkkipaikka. Lauantaina puolen päivän maissa melko täyttä! Jalkineet/varusteet: Välillä mutainen reitti. Valitsisin itse vaelluskengät tai kumisaappaat. Yllättävän moni vastaantulija liikkeillä lenkkareissa. Olin kuullut paljon Meikon ulkoilualueesta Kirkkonummella. Toistaiseksi en ollut käynyt siellä, koska Etelä-Suomen Retkeilyoppaassa mainitaan, ettei alueella ole merkittyjä reittejä. No, tieto vanhenee ja niin tämäkin - nykyisin Meikossa on kolme merkittyä reittiä ja onneksi löysin niistä tietoa googlen avulla. Laitoin navigaattoriin osoitteeksi Korsonlammentie 31, Kirkkonummi ja löysin paikalle helposti. Parkkipaikka on todella tilava ja aamulla siellä oli hyvin tilaa. Päivän mittaan se kyllä täyttyi vauhdilla. Infotaulussa on melko vähän tie
Lapakiston retkeilyreitit Lahden Nastolassa
Päivämäärä: 28.5.2018 Luontopolkumiehen reittinumero: 22 Reitin pituus: Sammalistonpolku ja Pitkäjärvenpolku yhteensä n. 6.0 km Kohokohdat: Lampi- ja järvimaisemat, paljon eripituisia reittejä Opasteet ja kyltit: Hyvät. Itselleni osui yksi hieman epäselvä kohta, josta selvisin karttaa lukemalla. Parkkipaikka: Useampi parkkipaikka Ristikankaantien ja Sammalistontien risteyksessä Varusteet/jalkineet: Yllättävän kosteaa jopa näin kuivan kauden keskellä. Vaelluskengät OK, kumisaappaat varmasti tarpeen kostealla kaudella.  Lapakiston reiteistä mainittaessa täytyy aloittaa mainitsemalla sinne vievä hiekkatie, joka oli ainakin nyt todella heikossa kunnossa. Kuoppainen ja täynnä raiteita, varsinkin viimeinen kilometri. Itse kävelyreitit sen sijaan ovat erinomaisia ja valitsemani reitin varrelle osui neljä kaunista lampea tai järveä, jotka tuntuivat yksi toisensa jälkeen aina kauniimmilta ja mukavammilta, joten oma mielialakin kohosi koko ajan. Mutta palataanpa alkuun ja aloitetaan kronol
Päivämäärä: 13.5.2018 ja 19.8.2020 Luontopolkumiehen reittinumero: 18 Reitin pituus: 10 km/5 km Kohokohdat: Pilvijärvi Opasteet ja kyltit: Opasteet kohtalaiset. Muutamassa kohdassa ongelmiakin reitin löytymisessä. Parkkipaikka: Söderkullan koulu, Neiti Miilintie 3 , tai Möträskintiellä lähempänä Pilvijärveä. Varusteet/jalkineet: Suureksi osaksi kalliota ja kangasta, melko kuivaa. Normaalioloissa lenkkareillakin pärjää. Söderkullan ulkoilureittejä on valittavissa kaksi eri pituutta, viiden tai kymmenen kilometrin reitti. Kävelin viiden kilometrin kierroksen toukokuussa 2018 ja koko kympin elokuussa 2020. Pilvijärvellä olin käynyt pari kertaa jo ennen blogin pitoakin ja tiesin sen mukavaksi retkikohteeksi - sen rannalla kulkee mukavia polkuja ja rannoilla on paljon hyviä taukopaikkoja. Auton voi parkkeerata koulun pihaan. Täältä lähtee iso määrä erilaisia ulkoilureittejä, mutta 5 ja 10 kilometrin luontopolkujen ympyräreitit alkavat muutaman sadan metrin päästä. Seuraa sinisiä
Luontopolkumies. Asun Helsingissä, mökkeilen Etelä-Savossa. Kävelen mielelläni luontopolkuja ja merkittyjä retkeilyreittejä - ja haluan jakaa niistä tietoa muillekin. Hyvä luontopolku: monipuolista luontoa, monenlaista metsätyyppiä, monenlaista kävelyalustaa. Hyvät kyltit ja opasteet. Plussaa istuskelupaikoista ja pitkospuista!
Kasken kierros Kolin kansallispuistossa Lieksassa
Mäkrän kierto Kolin kansallispuistossa Lieksassa
Kirveslammen kierros Leivonmäen kansallispuistossa
Koskikaran kierros Leivonmäen kansallispuistossa
Näytä enemmän Näytä vähemmän